google/wiki40b huggingface dataset:
खुद्दार (1982 फ़िल्म)

संक्षेप

गोविंद (अमिताभ बच्चन) और राजेश (विनोद मेहरा) दो भाई हैं, वे अपने बड़े सौतेले भाई, हरी (संजीव कुमार) के साथ काफी खुश रहते हैं। हरी अपनी कानून की पढ़ाई पूरी करने दो महीने के लिए घर से बाहर चले जाता है। उसकी नई नई शादी हुई होती है और उसकी पत्नी सीमा (तनुजा) को अपने पति के अपने सौतेले भाइयों की इतनी चिंता करने से बहुत जलन होती है। वो अपने पति के जाने के बाद उन दोनों को घर छोड़ कर मुंबई जाने के लिए मजबूर कर देती है। 
कुछ दिनों तक सड़कों में भटकने के बाद उन दो भाइयों को रहने की जगह मिल जाती है। वे दोनों रहीम (ए॰ के॰ हंगल) के घर रुकते हैं, जिसका एक बेटा, अनवर और एक बेटी, फरीदा हैं। गोविंद अपने भाई की पढ़ाई का जिम्मा अपने सर ले लेता है और टैक्सी ड्राइवर बन जाता है। वहीं राजेश में लालच और छिछोरापन बहुत ज्यादा बढ़ जाये रहता है। वो एक अमीर खानदान की लड़की, मंजु से शादी कर लेता है और उसके ही घर रहने लगता है।
वर्मा का भाई, बंसी (प्रेम चोपड़ा) राजेश को ड्रग तस्करी के काम से वर्मा ट्रांसपोर्ट कंपनी के गाड़ी से भेज देता है। उसके साथ अनवर भी इसी काम में लगे रहता है। एक दिन पुलिस को इसकी भनक लग जाती है और मुठभेड़ में अनवर को बुरी तरह से चोट लग जाती है। बंसी के गुंडे, अनवर का अपहरण करने की कोशिश करते हैं, इस दौरान रहीम को गोली लग जाती है।
इस घटना के बाद राजेश को एहसास होता है कि किस तरह बंसी उसका इस्तेमाल कर रहा था। लेकिन बंसी तब तक सेठ वर्मा की हत्या कर देता है और उस हत्या के आरोप में राजेश को फँसाने की कोशिश करता है। लेकिन पुलिस को उस जगह पर गोविंद मिलता है और उसी पर हत्या का आरोप लग जाता है। उसे अदालत में लाया जाता है, जहाँ हरी जज रहता है। जब हरी के सामने गोविंद की सच्चाई आती है, वो जज न बन कर उसके तरफ से वकील बन जाता है। वो सारी सच्चाई सामने ले आता है कि बंसी ही असल हत्यारा है। बंसी अदालत से भागने लगता है, गोविंद उसे अपने टैक्सी के सहारे पकड़ लेता है। वे तीनों भाई वापस एक हो जाते हैं।
हर्षवर्धन (राजनेता)

प्रारम्भिक जीवन व शिक्षा

हर्षवर्धन का जन्म 13 दिसम्बर 1954 को दिल्ली में ओम प्रकाश गोयल और स्नेहलता देवी के घर हुआ। ये हिन्दू धर्म के अनुयायी हैं और वैश्य समुदाय से सम्बन्ध रखते हैं।
इन्होंने एंग्लो संस्कृत विक्टोरिया जुबली सीनियर सेकेण्डरी स्कूल, दरियागंज से अपनी स्कूली शिक्षा प्राप्त की। गणेश शंकर विद्यार्थी मेमोरियल मेडिकल कॉलेज, कानपुर, से इन्होंने आयुर्विज्ञान तथा शल्य-चिकित्सा स्नातक की डिग्री प्राप्त की तथा इसी कॉलेज से ओटोलर्यनोलोजी में शल्यविज्ञान निष्णात अर्जित की।

राजनीतिक जीवन

हर्षवर्धन बचपन से ही दक्षिणपन्थी हिन्दू राष्ट्रवादी संगठन राष्ट्रीय स्वयंसेवक संघ के सदस्य रहे हैं। ये भारतीय जनता पार्टी के टिकट पर 1993 में कृष्णा नगर विधानसभा क्षेत्र से चुने गये थे और दिल्ली की पहली विधानसभा के सदस्य बने। इन्हें दिल्ली की सरकार में कानून और स्वास्थ्य मन्त्री नियुक्त किया गया। 1996 में ये शिक्षा मन्त्री बने। राज्य के स्वास्थ्य मंत्रालय में अपने समय के दौरान इन्होंने अक्टूबर 1994 में पोलियो उन्मूलन योजना का शुभारम्भ किया। कार्यक्रम सफल रहा और फ़िर इसे भारत सरकार द्वारा पूरे देश भर में अपनाया गया।
हर्षवर्धन 1998 और 2003 में फिर से कृष्णा नगर से विधानसभा के लिए चुने गये। 2008 विधानसभा चुनाव में अपनी मुख्य प्रतिद्वन्द्वी भारतीय राष्ट्रीय कांग्रेस की पार्षद दीपिका खुल्लर को 3,204 मतों द्वारा हराने के साथ ही इन्होंने विधानसभा की चौथी बार सदस्यता प्राप्त की। इस प्रकार हर्षवर्धन विधानसभा चुनाव इतिहास में कभी भी पराजित नहीं हुए। इन्हें अपनी पार्टी का एक अनुभवी और सम्मानित सदस्य माना जाता है।
चुनाव से सवा महीने पूर्व 23 अक्टूबर 2013 को उन्हें दिल्ली विधानसभा चुनावों के लिये राज्य के मुख्यमन्त्री पद का उम्मीदवार घोषित किया गया। 2013 के दिल्ली राज्य विधानसभा चुनाव में उनके नेतृत्व में भारतीय जनता पार्टी ने कुल 66 सीटों पर अपने प्रत्याशी चुनाव में उतारे जिनमें से 31 विजयी हुए। पिछले चुनाव के मुकाबले भाजपा ने वोटों का प्रतिशत कम रहने के बावजूद 8 सीटें अधिक जीतीं। त्रिकोणीय मुकाबले में उनकी पार्टी पहले स्थान पर रही जबकि उन्होंने स्वयं कृष्णा नगर विधान सभा सीट भारी अन्तर से जीती।

व्यक्तिगत जीवन

हर्षवर्धन की पत्नी का नाम नूतन हैं और उन दोनों के तीन बच्चे हैं - दो लड़के मयंकभरत और सचिन तथा एक लड़की इनाक्षी। हर्षवर्धन दिल्ली के कृष्णा नगर स्थित अपने पैतृक घर में परिवार सहित रहते हैं।
जेसी वाग

जीवन और कैरियर

जेसी हिलाना माता पिता के लिए बर्कले, कैलिफोर्निया 6 मई 1974 जन्म हुआ था डोनाल्ड स्टीफन हिलाना और क्रिस्टीन इसाबेल (कोलमैन) हिलाना. भारतीय गुरु के भक्त अनुयायियों परमहंस योगानंद, हिलाना के माता पिता स्व बोध के पास उसे उठाया. फैलोशिप मंदिरों में रिचमंड और Encinitas, कैलिफोर्निया. नई आयु अवधारणाओं को अपने जोखिम, हिंदू विचारधारा, योग और ध्यान प्रथाओं के बाद के जीवन में अपनी कलात्मक संवेदनशीलता पर एक गहरा प्रभाव पड़ता है था।
[समकालीन कला [लॉस एंजिल्स संग्रहालय]] 1989 में में एक प्रदर्शनी में भाग लेने जबकि हिलाना पहला समकालीन कला परिदृश्य को पेश किया गया था। 1992 में, 18 साल की उम्र में, वह से चले गए सैन फ्रांसिस्को खाड़ी क्षेत्र को हॉलीवुड, कैलिफोर्निया. इसी समय वह फिल्म स्कूल में भाग लेने गया था लॉस एंजिल्स सिटी कॉलेज 1994 में, वह मूर्तिकला, चित्रकला और संगीत सहित, मीडिया के एक किस्म के साथ प्रयोग करने के लिए शुरू किया। 1997 में उन्होंने स्थापित FENP गैलरी से सनसेट बुलेवार्ड में इको पार्क, लॉस एंजिल्स. उसी वर्ष हिलाना की फिल्म में एल एन्जिल के हिस्से के रूप में समकालीन कला के लॉस एंजिल्स संग्रहालय में प्रदर्शित किया गया था ला . Freewaves स्थापना।
फिल्म निर्माण पर ध्यान केंद्रित करते हुए, हिलाना भी हरावल संगीत के साथ प्रयोग किया। वह के लिए fronted वैकल्पिक बैंड उनके गीत की एक गैलरी प्रदर्शन में पैदल चलने वालों का "न्यूनतम वेतन" और बाद पॉप बैंड में साथी कलाकार और फिल्म निर्माता पॉल Sbrizzi के साथ सहयोग बुलबुले, में समय बिताने के बाद बर्लिन, हिलाना न्यूयॉर्क शहर चले गए और "Carpophage बुलाया उनके सहयोगी अरमांडो Dabalus की मदद से एक प्रोडक्शन कंपनी की स्थापना निगम ". हिलाना में एक कार्यालय में रह रहा था, जबकि 11 सितंबर के हमलों हुआ ट्रिबेका और वह हमले के दौरान वर्ल्ड ट्रेड सेंटर के गिरने दक्षिण टॉवर से पश्चिम की ओर राजमार्ग के किनारे उत्तर से बचने के लिए किया था।
2004 में, हिलाना ले जाया करने के लिए ग्रेट ब्रिटेन. में बिताए एक चार साल की अवधि के दौरान मैनचेस्टर, इंग्लैंड, वह और सह निर्माता कीथ विलियमसन बीबीसी हकदार "Greggy और Berky शो" के लिए एक बच्चों के कार्यक्रम पायलट उत्पादित, जो अपने राजा के मुकुट को बहाल करने के लिए एक यात्रा पर तैयार एनिमेटेड जानवर पात्रों चित्रित किया।
2006 में, हिलाना नामक वैज्ञानिक शैक्षिक माल कंपनी शुरू की PRISMANIA, वह ऑप्टिकल क्रिस्टल प्रिज्म उत्पादों की एक श्रृंखला तैयार की है जिसके लिए. ये प्रिज्म 2012 तक अमेरिका, ब्रिटेन और महाद्वीपीय यूरोप भर में विज्ञान संग्रहालय की दुकानों के माध्यम से बेच रहे थे और बीबीसी में चित्रित किया गया था वृत्तचित्र श्रृंखला " रॉकेट विज्ञान" 2009 में.
मालवन

नामोत्पत्ति

मालवन के नाम की उत्पत्ति से संबंधित कई मनगढ़ंत और कुछ विश्वास योग्य कहानियां प्रचलित हैं। एक प्रचलित कहानी के अनुसार मालवन क्षेत्र में बड़ी मात्रा में नमक का उत्पादन किया जाता था। नमक उत्पादक इस क्षेत्र को नमक की अधिकता के चलते "महालवण" कह कर संबोधित करते थे। दूसरी एक संभावना के अनुसार मालवन शब्द मालवनी बोली के दो शब्दों "मद" यानि नारियल और "बन" यानि कि बाग के ध्वन्यात्मक मेल से मिल कर बना है और जिसका अर्थ है वो बाग जहाँ नारियल के पेड़ बहुतायत में मिलते हैं।

जनसाँख्यिकी

भारत की जनगणना 2001 के अनुसार मालवन की जनसंख्या 18675 थी जिसमें पुरुषों का प्रतिशत 51 और महिलायों का प्रतिशत 49 था। मालवन की साक्षरता दर 81% थी जिसमें 85% पुरुष और 77% महिलायें साक्षर थीं। मालवन की 9% जनसंख्या 6 वर्ष से कम आयु के बच्चों की थी।
खदिरवन

खदिरवन ब्रज का प्रसिद्ध वन है।
नुअस केरकेट्टा

नुअस केरकेट्टा

खड़िया साहित्याकाश के मूर्धन्य साहित्यकार नुअस केरकेट्टा का जन्म सिमडेगा के कोबांग गाँव में 19 नवंबर 1907 ई. को हुआ था। खड़िया भाषा-साहित्य के विकास के लिए आजीवन समर्पित नुअस ने खड़िया लिटरेरी सोसायटी की स्थापना की और एक लिपि भी अविष्कृत की जो अप्राप्य है। उन्होंने खड़िया समुदाय का इतिहास ‘खड़िया नंदिनी’ की रचना की है और खड़िया शब्दकोश भी तैयार किया है, जो अप्रकाशित है। वे एक कुशल संस्कृतिकर्मी और संगठक थे। उन्होंने भाषा और साहित्य के साथ-साथ सामाजिक विकास के लिए सांस्कृतिक आंदोलन भी चलाया। जुलाई 1990 को उनका देहांत हो गया।
दुरछिम

जनसंख्या

नेपाल के २००१ का जनगणना अनुसार दुरछिम का जनसंख्या ३९७४ है। इसमै पुरुष ५०% और महिला ५०% है।
जिराफ़

विवरण

जिराफ़ अपनी लंबी गर्दन तथा टांगें और अपने विशिष्ट सींगों के लिये भी जाना जाता है। यह औसतन ५-६ मी. ऊँचा होता है तथा नर का औसतन वज़न १,२०० कि. और मादा का ८३० कि. होता है। जिराफ अपने पैरों की हडि्डयों में यांत्रिक तनाव के चलते ही अपने शरीर का करीब एक हजार किलो भार उठा पाता है। यह जिराफ़िडे परिवार का है तथा इसका सबसे नज़दीकी रिश्तेदार इसी कुल का अफ़्रीका में पाया जाने वाला ओकापी नामक प्राणी है। इसकी नौ प्रजातियाँ हैं जो कि आकार, रंग, त्वचा के धब्बों तथा पाये जाने वाले क्षेत्रों में एक दूसरे से भिन्न हैं।

आवास एवं व्यवहार

जिराफ़ अफ़्रीका में उत्तर में चैड से दक्षिण में दक्षिण अफ़्रीका तथा पश्चिम में नाइजर से पूर्व में सोमालिया तक पाया जाता है। अमूमन जिराफ़ खुले मैदानों तथा छितरे जंगलों में पाये जाते हैं। जिराफ़ उन स्थानों में रहना पसन्द करते हैं जहाँ प्रचुर मात्रा में बबूल या कीकर के पेड़ हों क्योंकि इनकी पत्तियाँ जिराफ़ का प्रमुख आहार है। अपनी लंबी गर्दन के कारण इन्हें ऊँचे पेड़ों से पत्तियाँ खाने में कोई परेशानी नहीं होती है। वयस्क परभक्षियों का कम ही शिकार होते हैं लेकिन इनके शावकों का शिकार शेर, तेंदुए, लकड़बग्घे तथा जंगली कुत्ते करते हैं। आम तौर पर जिराफ़ कुछ समय के लिये एकत्रित होते हैं तथा कुछ घण्टों के पश्चात अपनी-अपनी राह चल देते हैं। नर अपना दबदबा बनाने के लिये एक दूसरे से अपनी गर्दनें लड़ाते हैं।

शब्द की व्युत्पत्ति

जिराफ़ शब्द की व्युत्पत्ति अरबी भाषा के (الزرافة) अल-ज़िराफ़ा से हुयी है। यह नाम अरबी भाषा में शायद किसी अफ्री़की भाषा के नाम से पहुँचा है। सन् १५९० के लगभग अरबी भाषा के ज़रिए जिराफ़ा शब्द इतालवी भाषा में प्रविष्ट हुआ।
अल्फ्रेड जी॰ गिलमैन

अल्फ्रेड गुडमैन गिलमैन (जुलाई 1, 1941 – दिसम्बर 23, 2015) अमेरिकी औषध-विज्ञानी और जीवरसायनज्ञ थे। उन्हें जी-प्रोटीन की खोज के लिए मार्टिन रोडबेल के साथ 1994 में चिकित्सा एवं औषधि के क्षेत्र नोबेल पुरस्कार दिया गया।

व्यक्तिगत जीवन

गिलमैन का जन्म न्यू हैवेन में हुआ। उनके माता-पिता माबेल (श्मिट) और अल्फ्रेड गिलमैन थे। उनके पिता येल स्कूल ऑफ़ मेडीसीन में प्रोफेसर चिकित्सा से सम्बंधित पुस्तकों के लेखक थे।

निधन

गिलमैन लम्बे समय अग्नाशय कैंसर की चपेट में थे। दिसम्बर 23, 2015 को डैलस, टेक्सस में 74 वर्ष की आयु में उनका निधन हो गया।
वन्यजीव संरक्षण अधिनियम, 1972

अपराध और दण्ड विधान

उन अपराधों के लिए जिसमें वन्य जीव (या उनके शरीर के अंश)— जो कि इस अधिनियम की सूची 1 या सूची 2 के भाग 2 के अंतर्गत आते हैं— उनके अवैध शिकार, या अभ्यारण या राष्ट्रीय उद्यान की सीमा को बदलने के लिए दण्ड तथा जुर्माने की राशि बढ़ा दी गई है। अब कम से कम कारावास 3 साल का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 10,000- है। दूसरी बार इस प्रकार का अपराध करने पर यह दण्ड कम से कम 3 साल की कारावास का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 25,000/- है।
मर्करी(II) सेलेनाइड

मर्करी (II) सेलेनाइड एक अकार्बनिक यौगिक है।
राजस्थान विधान सभा

इतिहास

प्रथम राजस्थान विधान सभा (1952-1957) का उद्घाटन 31 मार्च 1952 को हुआ। इसमें 160 सदस्य थे।
वर्तमान में राजस्थान विधानसभा के अंदर 200 सीटें हैं
16 वी विधानसभा के प्रोटेम स्पीकर गुलाबचदं कटारिया
रासायनिक संश्लेषण

रसायन विज्ञान में उद्देश्यपूर्वक एक या क्रम से कई रासायनिक अभिक्रियाएँ कराकर एक या अनेक उत्पाद बनाने की क्रिया को रासायनिक संश्लेषण (chemical synthesis) कहते हैं।
रासायनिक संश्लेषण सम्यक प्रकार से चुने हुए कुछ ज्ञात अभिकर्मकों (reagents) या अभिकारकों (reactants) से आरम्भ की जाती है। इसके उपरान्त इन्हें भिन्न-भिन्न प्रकार की अभिक्रियाओं से गुजारते हुए अन्तिम उत्पाद तक ले जाया जाता है।

संश्लेषण की विधियाँ/मार्ग

संश्लेषण के कुछ ऐसे भी तरीके हैं जिनमें अभिकर्मक क से उत्पाद ख बनाने से बिल्कुल ही भिन्न रणनीति अपनायी जाती है। जैसे कैस्केड अभिक्रियाएँ (cascade reactions), बहुअवयवी अभिक्रियाएं (multi-component reactions), दूरदर्शीसदृश संश्लेषण (telescopic synthesis) आदि।

कार्बनिक संश्लेषण (Organic synthesis)

कार्बनिक संश्लेषण, रासायनिक संश्लेषण की एक सबसे महत्वपूर्ण शाखा है जो कार्बनिक यौगिकों के संश्लेषण से सम्बन्धित है।
प्रकार-टोकन अंतर

प्रकार-टोकन अंतर (type–token distinction) तर्कशास्त्र, भाषाविज्ञान, अधितर्कशास्त्र, अक्षरकला और कम्प्यूटर प्रोग्रामिंग में शब्दों के अर्थ को स्पष्ट करने के लिए प्रयोग होता है। मसलन अगर "हम दोनों एक ही गाड़ी चलाते हैं" कहा जाए, तो यह स्पष्ट नहीं है कि "हम दोनों एक ही प्रकार की गाड़ी चलाते हैं" या "हम दोनों की गाड़ी एक ही वस्तु है"। इसके स्पष्टिकरण के लिए प्रकार और टोकन (वस्तु) विशेष में अंतर करना आवश्यक है।
ज़िन्दगी (१९४० फ़िल्म)

संक्षेप

एक दिन एक अविवाहित, बेरोज़गार, आवारा, जुआरी रतन (के. एल. सहगल) एक विवाहिता श्रीमती (जमुना) से टकरा जाता है। श्रीमती के शराबी पति ने उसे मार-पीट कर घर से बाहर निकाल दिया है। अब दोनों मिलकर एक झूठे धर्मार्थ संगठन के लिये चंदा इकट्ठा करके अपना गुज़ारा करने लगते हैं। ठगी करके वे जो पैसा कमाते हैं उससे किराये का एक फ़्लैट लेकर दोनों साथ रहने लगते। इस बीच श्रीमती के पिता का देहान्त हो जाता है लेकिन मरने से पहले वह अपनी सारी जायदाद श्रीमती के नाम कर देते हैं। अपने पुराने पापों का प्रायश्चित करने की नीयत से वह सामाजिक कार्यों में लग जाती है और अपने पिता से मिली सम्पत्ति को दान में देने लगती है और लखिया नामक एक अनाथ को गोद भी ले लेती है। श्रीमती रतन को लखिया की पढ़ाई के लिये रख लेती है लेकिन रतन के ज़िद करने पर कि वे दोनों फिर साथ रहने लगें, उसे उसके पुराने पाप कचोटने लगते हैं और वह रतन को दुतकार देती है। फ़िल्म के अन्त में श्रीमती तन्हा मर जाती है।
सहस्राब्दी विकास लक्ष्य

भारत की स्थिति

भारत ने लक्षित लक्ष्यों में से HIV/AIDS, गरीबी, सार्वजनिक शिक्षा तथा शिशु मृत्युदर में निर्धारित मानकों को 2015 तक प्राप्त कर लिया है जबकि अन्य लक्ष्यों में भारत अभी भी पीछे है।
१२१८ ईसा पूर्व

१२१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डेविड हेडली

जीवन

डेविड हेडली का जन्म वॉशिंगटन डीसी में हुआ था। इनके पिता का नाम सैयद सलीम गिलानी तथा मां का नाम अलिस सेरील हेडली था। पिता गिलानी एक पाकिस्तानी डिप्लोमेंट तथा प्रस्तुतकर्ता के रूप में जाने जाते थे। हेडली की मां मुख्यतया बर्वन मार्वन ,पेंसिल्वेनिया की थीं जो एक पाकिस्तान दूतावास के कार्य के तहत वॉशिंगटन मन कार्यरत थीं। दाऊद हेडलीकी एक बहिन भी तथा एक सौतेला भाई भी।

पुणे हमले में दावा

२०१० पुणे हमला में लगभग १५ जर्मन लोगों की जाने गई तथा इसमें कुल ५३ जनें घायल हुए थे। उस वक़्त भारतीय गृह सचिव जी. के. पिल्लई और हिन्दुस्तान टाइम्स के मुताबिक इस हमले के पीछे हेडली का हाथ था। हिन्दुस्तान टाइम्स ने कहा था कि यह २००८ में पुणे में देखा गया था साथ ही यह भी दावा किया था कि इनका फुटेज सीसीटीवी में कैद हुए थे। साथ ही द टाइम्स ऑफ़ इंडिया ,द टेलीग्राम तथा पायोनियर समाचार पत्र ने भी यही दावा किया था।
लुईस आर्मस्ट्रांग

लुईस आर्मस्ट्रांग (नई Orleans, 4 अगस्त, 1901 - 6 जुलाई, 1971), एक तुरही बजानेवाला और जाज संगीतकार थी। इस एक के सबसे करिश्माई और जाज के इतिहास में नवीन की है और शायद इसकी सबसे लोकप्रिय संगीतकार है। उनके संगीत कौशल और उनके उज्ज्वल व्यक्तित्व करने के लिए धन्यवाद एक लोक कला के रूप में जड़ों के साथ नृत्य संगीत की अपनी प्रारंभिक अवस्था से लोकप्रिय जाज बदल दिया। अपने कैरियर की शुरुआत में हालांकि, बाद में गायक इसे करने के लिए एक अंतरराष्ट्रीय स्तर पर मान्यता प्राप्त आंकड़ा और जाज गायन करने के लिए भारी प्रभाव के रूप में समर्पित के रूप में उनकी स्थिति होगी cornet और तुरही खिलाड़ी मुख्यतः रूप में अपनी ख्याति को पुख्ता.
कृष्णजन्मभूमि

कृष्णजन्मभूमि, उत्तर प्रदेश के मथुरा में स्थित वह स्थल है जिसके बारे में हिन्दुओं का विश्वास है कि वहाँ भगवान कृष्ण का जन्म हुआ था। इस स्थान पर एक भव्य मन्दिर था जिसे मुस्लिम काल में तोड़कर मस्जिद बना दी गयी। राष्ट्रीय स्वयंसेवक संघ एवं अन्य हिन्दू संगठन इसे मुक्त कराने का प्रयत्न कर रहे हैं।
डीआरडीओ हवाई प्रारंभिक चेतावनी व नियंत्रण विमान

डीआरडीओ हवाई प्रारंभिक चेतावनी व नियंत्रण विमान (DRDO Airborne Early Warning and Control System या AEWACS) भारतीय वायु सेना के लिए एक हवाई प्रारंभिक चेतावनी और नियंत्रण प्रणाली विकसित करने के लिए भारत के रक्षा अनुसंधान और विकास संगठन की एक परियोजना है। इसे डीआरडीओ नेत्र AEW&CS सिस्टम के रूप में भी जाना जाता है।

विकास

2003 में, भारतीय वायु सेना और रक्षा अनुसंधान और विकास संगठन ने हवाई प्रारंभिक चेतावनी और नियंत्रण प्रणाली के लिए सिस्टम-स्तर की आवश्यकताओं और विकास की व्यवहार्यता का एक संयुक्त अध्ययन किया। सरकार ने तब डीआरडीओ द्वारा AEWAC प्रणाली के विकास के लिए परियोजना को मंजूरी दी थी। परियोजना के लिए प्राथमिक जिम्मेदारी डीआरडीओ के बेंगलुरु स्थित सेंटर फॉर एयरबोर्न सिस्टम्स की थी जिसने सिस्टम के डिजाइन, सिस्टम एकीकरण और परीक्षण का नेतृत्व किया। इलेक्ट्रॉनिक्स और रडार विकास प्रतिष्ठान रडार व्यूह-रचना के डिजाइन के लिए जिम्मेदार था। देहरादून स्थित रक्षा इलेक्ट्रॉनिक्स अनुप्रयोग प्रयोगशाला AEW&CS के लिए डेटा लिंक और संचार प्रणालियों के लिए जिम्मेदार थी।
रामस्वरुप चतुर्वेदी

रामस्वरुप चतुर्वेदी (जन्म १९३१ ई॰ -- २००३) एक हिन्दी साहित्यकार हैं। 
रामस्वरूप चतुर्वेदी का जन्म में कानपुर में हुआ। चतुर्वेदी जी की आरम्भिक शिक्षा उनके पैतृक गाँव कछपुरा (आगरा) में हुई। चतुर्वेदी जी ने बी॰ए॰ क्राइस्ट चर्च कानपुर से, एम॰ए॰ की उपाधि इलाहाबाद विश्वविद्यालय से १९५२ में, डी॰फिल॰ १९५८ में तथा डी॰लिट॰ की उपाधि १९७२ में प्राप्त की। आप १९५४ से इलाहाबाद विश्व विद्यालय में हिन्दी विभाग में प्राध्यापक रहे। हिन्दी नयी कविता के प्रमुख कवियों-जगदीश गुप्त, रामस्वरुप चतुर्वेदी और विजयदेवनरायण साही में से एक हैं।
उनकी मृत्यु २००३ में हुई थी।
१९७१ ईसा पूर्व

१९७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रभु जोशी

प्रभु जोशी, हिन्दी कवि, लेखक, कथाकार एवं विचारक हैं।

जन्म

12 दिसम्बर 1950 देवास (मध्य प्रदेश) के राँवा गाँव में।

शिक्षा

जीवविज्ञान में स्नातक तथा रसायन विज्ञान में स्नातकोत्तर के उपरांत अंग्रेज़ी साहित्य में भी प्रथम श्रेणी में एम.ए.। अंग्रेज़ी की कविता स्ट्रक्चरल ग्रामर पर विशेष अध्ययन।

कार्यक्षेत्र

पहली कहानी 1973 में धर्मयुग में प्रकाशित। 'किस हाथ से', 'प्रभु जोशी की लंबी कहानियाँ' तथा उत्तम पुरुष' कथा संग्रह प्रकाशित। नई दुनिया के संपादकीय तथा फ़ीचर पृष्ठों का पाँच वर्ष तक संपादन। पत्र-पत्रिकाओं में हिंदी तथा अंग्रेज़ी में कहानियों, लेखों का प्रकाशन। चित्रकारी बचपन से। जलरंग में विशेष रुचि।
लिंसिस्टोन तथा हरबर्ट में आस्ट्रेलिया के त्रिनाले में चित्र प्रदर्शित। गैलरी फॉर केलिफोर्निया (यू॰एस॰ए॰) का जलरंग हेतु थामस मोरान अवार्ड। ट्वेंटी फर्स्ट सेन्चरी गैलरी, न्यूयार्क के टॉप सेवैंटी में शामिल। भारत भवन का चित्रकला तथा म. प्र. साहित्य परिषद का कथा-कहानी के लिए अखिल भारतीय सम्मान। साहित्य के लिए म. प्र. संस्कृति विभाग द्वारा गजानन माधव मुक्तिबोध फेलोशिप।
बर्लिन में संपन्न जनसंचार के अंतरराष्ट्रीय स्पर्धा में आफ्टर आल हाऊ लांग रेडियो कार्यक्रम को जूरी का विशेष पुरस्कार धूमिल, मुक्तिबोध, सल्वाडोर डाली, पिकासो, कुमार गंधर्व तथा उस्ताद अमीर खाँ पर केंद्रित रेडियो कार्यक्रमों को आकाशवाणी के राष्ट्रीय पुरस्कार। 'इम्पैक्ट ऑफ इलेक्ट्रानिक मीडिया ऑन ट्रायबल सोसायटी' विषय पर किए गए अध्ययन को 'आडियंस रिसर्च विंग' का राष्ट्रीय पुरस्कार।

संप्रति

इंदौर दूरदर्शन में कार्यक्रम निष्पादक।
फाल्गुन शुक्ल प्रतिपदा

फाल्गुन शुक्ल प्रतिपदा भारतीय पंचांग  के अनुसार बारहवें माह की प्रथम तिथि है, वर्षान्त में अभी २९ तिथियाँ अवशिष्ट हैं।
ग्रामीण प्रौद्योगिकी

ग्रामीण प्रौद्योगिकी उन प्रौद्योगिकियों को कहते हैं, जिनका संबंध मुख्यतः ग्रामीण जनता से होता है। गाँवों के लिए उपयोगी प्रौद्योगिकियों की सूची बहुत बड़ी है जिसमें से कुछ ये हैं- टिकाऊ जैविक खेती, जल संसाधन का प्रबन्धन, कृषि पर आधारित ग्रामीण सूक्ष्म-उद्योग, विकेन्द्रित ग्रामीण ऊर्जा प्रणाली, सस्ती निर्माण प्रौद्योगिकी आदि।

ग्रामीण प्रौद्योगिकी उन्‍नयन परिषद्

ग्रामीण प्रौद्योगिकी उन्‍नयन परिषद् (सीएआरटी) की स्‍थापना केंद्रीय ग्रामीण विकास मंत्रालय ने फरवरी 1984 में की। इसे भारतीय कृषि अनुसंधान परिषद, वैज्ञानिक एवं औद्योगिक अनुसंधान परिषद और अन्‍य संबद्ध संगठनों द्वारा देखे जा रहे क्षेत्रों के अतिरिक्‍त ग्रामीण क्षेत्रों से संबंधित प्रौद्योगिकी के उन्‍नयन के लिए सभी प्रयासों को समन्वित करने का व्‍यापक अनुदेश प्रदान किया गया था।
२११४ ईसा पूर्व

२११४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २११४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पलेंक

पलेंक में माया कला और सभ्यता के खण्डहर हैं (देखिये मानचित्र)। यह टीकाल और कोपान से छोटा है पर यहां माया कला के सर्वोत्तम कृतियां मिलती हैं।
म्लेच्छित विकल्प

म्लेच्छित विकल्प, वात्स्यायन के कामसूत्र में वर्णित ६४ कलाओं में से एक कला है। वस्तुतः यह बीजलेखन (क्रिप्टोग्राफी) और गुप्तसंचार की कला है। डेविड कान (David Kahn) ने १९६७ में रचित बीजलेखन से सम्बन्धित कोडब्रेकर्स नामक एक ग्रन्थ में यह मत व्यक्त किया है कि म्लेच्छित विकल्प इस बात का प्रमाण है कि प्राचीन भारत में बीजलेखन की विधियाँ बहुतायत में प्रचलित थीं।
बगलामुखी मंदिर, इंदौर

इतिहास

मंदिर के बाहर सोलह स्त्म्भों वाला एक सभामंडप है जो आज से लगभग २५२ वर्षों से संवत १८१६ में पंडित ईबुजी दक्षिणी कारीगर श्रीतुलाराम ने बनवाया था। इसी सभामंड़प में एक कछुआ भी स्थित है जो देवी की मूर्ति की ओर मुख करता हुआ है। यहाम पुरातन काल से देवी को बलि चढ़ाई जाती थी। मंदिर के सामने लगभग ८० फीट ऊँची एक दीप मालिका बनी हुई है, जिसका निर्माण राजा विक्रमादित्य द्वारा ही करवाया गया था। प्रांगन में ही एक दक्षिणमुखी हनुमान का मंदिर, एक उत्तरमुखी गोपाल मंदिर तथा पूर्वर्मुखी भैरवजी का मंदिर भी स्थित है। यहां के सिंहमुखी मुख्य द्वार का निर्माण १८ वर्ष पूर्व कराया गया था।
स्थानीय पंडित कैलाश नारायण शर्मा के अनुसार यह बहुत ही प्राचीन मंदिर है। यहाँ पर पुजारी अपनी दसवीं पीढ़ी से भी पहले से पूजा-पाठ करते आए हैं। १८१५ में इस मंदिर का जीर्णोद्धार करवाया गया था। मंदिर में लोग अपनी मनोकामना पूर्ति हेतु एवं विभिन्न क्षेत्रों में विजय प्राप्त करने के लिए यज्ञ, हवन या पूजन-पाठ कराते हैं। एक अन्य पंडित गोपालजी पंडा, मनोहरलाल पंडा आदि के अनुसार यह मंदिर श्मशान क्षेत्र में स्थित है। बगलामुखी माता तंत्र की देवी हैं, अतः यहाँ पर तांत्रिक अनुष्ठानों का महत्व अधिक है। इस मंदिर की मान्यता इसलिए भी अधिक है, क्योंकि यहाँ की मूर्ति स्वयंभू और जागृत है तथा इस मंदिर की स्थापना स्वयं महाराज युधिष्ठिर ने की थी।
मंदिर में बहुत से वृक्ष हैं, जिनमें बिल्वपत्र, चंपा, सफेद आँकड़ा, आँवला, नीम एवं पीपल के वृक्ष एक साथ स्थित हैं। इसके आसपास सुंदर और हरा-भरा बगीचा भी बना हुआ है। नवरात्रि के अवसर पर यहाँ भक्तों का ताँता लगा रहता है। मंदिर श्मशान क्षेत्र में होने के कारण वर्षभर यहाँ पर कम ही लोग आते हैं। मंदिर के पीछे लखुन्दर नदी (जिसका पुराना नाम लक्ष्मणा था) के तट पर संत व मुनियो की कई समाधियाँ  जीर्ण अवस्था में स्थित है , जो आज भी इस मंदिर में संत मुनियों का रहने का प्रमाण है।

आवागमन

सड़क मार्ग द्वारा इंदौर से लगभग १६५ किमी की दूरी पर स्थित नलखेड़ा पहुँचने के लिए देवास या उज्जैन के रास्ते से जाने के लिए बस और टैक्सी उपलब्ध हैं।
वायु मार्ग से पहुंचने हेतु नलखेड़ा के निकटतम इंदौर का विमानक्षेत्र है।
रेल मार्ग द्वारा इंदौर से ३० किमी पर स्थित देवास या लगभग ६० किमी मक्सी पहुँचकर भी शाजापुर जिले के गाँव नलखेड़ा पहुँच सकते हैं।
ड्वेन स्मिथ

ड्वेन स्मिथ (जन्म 12 अप्रैल 1983) एक वेस्ट इंडीज़ के क्रिकेट खिलाड़ी है।
कैरम

कैरम एक खेल है। इसे दो, तीन या चार खिलाड़ी खेल सकते हैं। इसके लिए एक कैरम बोर्ड और नौ-नौ काली और पीली गोटियाँ तथा एक लाल रंग की रानी गोटी होती है। एक स्ट्राइकर होता है जिससे मारकर गोटियों को कैरम बोर्ड के चारों कोनों पर बने छिद्रों में से किसी एक में धकेलना होता है।

उत्पत्ति

इसकी उत्पत्ति भारतीय उपमहाद्वीप में हुई। प्रथम विश्व युद्ध के बाद यह बहुत लोकप्रिय हो हुआ। इसके कई प्रतियोगितायें होती थीं। 1935 के आस पास यह भारत के अलावा श्रीलंका में भी खेला जाने लगा। इसके लिए आधिकारिक रूप से खेल प्रतियोगितायें भी होनी शुरू हुई।
वर्ष 1988 में इसका अंतरराष्ट्रीय रूप में विकास हुआ और अंतरराष्ट्रीय कैरम महासंघ कि स्थापना चेन्नई, भारत में हुई। इसी वर्ष इसके नियमों को प्रकाशित किया गया और यह धीरे धीरे अन्य देशों में लोकप्रिय होता हुआ, पूरी दुनिया में फैल गया।